als_Latn dik_Latn sag_Latn
⚽️ Prishtina duhet të ketë shumë kujdes nga ky veprim i fundit i Norrkopingut (FOTO)
14:08 | 22 June 2017
Norrkopingu e ka marrë me seriozitet kundërshtarin e Europa Leagues, FC Prishtinën. Edhe pse konsiderohen favoritë, suedezët thonë se i pret një punë e vështirë ndaj një ekipi që nuk e njohin aspak pasi luan për herë të parë në Evropë.
Madje, ata po kërkojnë “spiunë” shqiptarë që të marrin sa më shumë informata për gjigantin e Kosovës. “Zëri” mëson se “spiunë” të suedezëve të shtunën do të jenë në Laç për ta “incizuar” Prishtinën në lojën testuese kundër Partizanit.
IFK Norrkopingu është fokusuar totalisht në ndeshjen e 29 qershorit ndaj FC Prishtinës, e vlefshme për fazën e parë eliminatore të Europa Leagues.
Klubi suedez shihet si favorit në përballjen me klubin më të madh kosovar, por ky fakt nuk e relakson aspak atë.
Madje, suedezët po ia kanë frikën ekipit Bardhekaltër për faktin se nuk e njohin fare, shkruan sot gazeta Zëri.
“Sigurisht, nuk do të jetë një udhëtim apo shëtitje nëpër park. Mendoj se do të jetë një përballje interesante”, thotë trajneri i ekipit suedez, Jens Gustafsson.
Ai shprehet se për ekipin e tij do të jetë një punë e vështirë, por premton se skuadra e tij është duke i bërë të gjitha përgatitjet e nevojshme që të dalë mirë nga dy ballafaqimet me ekipin kosovar.
Sipas tij, fakti se prishtinasit nuk janë duke zhvilluar ndeshje kampionale ia komplikon punët edhe më shumë ekipit të tij, i cili megjithatë është duke luajtur në kampionatin suedez dhe ky është një avantazh për të, pasi lojtarët e kanë vazhdimësinë në këmbët e tyre.
Norrkopingu “spiunon” Prishtinën
Pasi nuk ka njohuri për kundërshtarin e 29 qershorit, Norrkopingu po mendon ta vëzhgojë nga afër FC Prishtinën përmes “spiunëve” të tij.
Gazeta “Zëri” ka mësuar se 2-3 “spiunë” të klubit suedez do ta përcjellin në stadiumin e Laçit ndeshjen miqësore ndërmjet Prishtinës dhe Partizanit për t’u njoftuar më tepër rreth kundërshtarit të tyre të radhës.
Madje, edhe klubi suedez e ka konfirmuar se ka nevojë për “spiunë” që japin informata për Bardhekaltrit.
“Ka shumë njerëz që e kanë ofruar ndihmën e tyre për të na informuar, persona që kanë prejardhje nga Kosova. Mendoj se kemi nevojë për ndihmë sesi të përballemi me ekipin kosovar”, ka shtuar trajneri i Norrkopingut.
Gustafsson: Respekti, i madh për Prishtinën
Edhe pse shihen si favoritë, suedezët kanë respekt për FC Prishtinën dhe kanë kujdes kur flasin, duke mos dhënë premtime të mëdha.
“Hyjmë në këtë ndeshje me besim, por kemi edhe respekt të madh për FC Prishtinën. Na pret përpara një punë mjaft e vështirë. Mendoj se do të jenë dy ndeshje që nuk do të ngjajnë njëra me tjetrën”, shtoi trajneri Gustafsson.
Ai nuk e ka ndërmend të flasë për fazën e dytë apo të tretë, pasi në mendjen e tij është vetëm klubi kosovar.
Ndërkohë, futbollisti Daniel Sjolund thotë se nuk ka informata rreth FC Prishtinës, por mesfushori finlandez shton se suedezët do të mundohen të kryejnë punë qysh në lojën e parë, të cilën do ta zhvillojnë në shtëpi më 29 qershor, kurse ajo e kthimit luhet më 6 korrik në Mitrovicë.
Përforcohet Prishtina
Krahas përgatitjeve për ndeshjen e Europa Leagues me Norrkopingun, FC Prishtina po mendon edhe për përforcime.
Së fundmi, ekipit Bardhekaltër i është bashkuar edhe futbollisti nga Gana, Abdul Bashiru. Ai aktivizohet në krahun e majtë të mbrojtjes.
’89-shi synon rrethin e dytë
Njëjtë si për FC Prishtinën, edhe për Trepçën ’89 dalja në Evropë po pritet me kërshëri të madhe.
Mitrovicasit janë ambientuar qe disa ditë në Slloveni, ku po e kryejnë fazën përgatitore para duelit të 27 qershorit me Vikingurin nga Ishujt Faro, i vlefshëm për fazën e parë eliminatore të Ligës së Kampionëve.
“Xehetarët” janë duke u përgatitur maksimalisht dhe janë optimistë se do ta kalojnë këtë sfidë, duke u kualifikuar në rrethin e dytë të garave në Champions.
-
Përplasen Elvis Naçi dhe Mustafa Nano, Fevziu: Qetësohuni, se mos po ziheni si në Kosovë (Video)
Në emisionin “Opinion” ka plasur një debat mes analistit Mustafa Nano dhe Ima...
-
Ekspertët: Riaktivizimi i Trepçës të bëhet sa më shpejtë
Njohësi i çështjeve ekonomike, Musa Limani, në një prononcim për Gazetën Blic...
-
Kryeministri malazias për demarkacionin: Nuk do të flasim me Kosovën as për një centimetër
Kryeministri i Malit të Zi, Dushko Markoviq, e ka porositur homologun e tij k...
-
Ja sa euro morën deputetët për dy seancat e fundit
Deputetët e Kuvendit të Kosovës llogaritet se kanë paga të mira dhe të ardhur...
-
Protestat në Katalonia bllokojnë shërbimet publike
Mijëra njerëz në Katalonia po bllokojnë rrugët me protesta kundër dhunës së p...
-
Vazhdojnë dallimet rreth demarkacionit me Malin e Zi
Demarkacioni me Malin e Zi kthehet sërish në tavolinën e diskutimeve tek lide...
-
Kështu e arsyeton Vetëvendosja mos prezencën në sallë kur u votua mocioni kundër Rikalos!
Deputetja e Vetëvendosjes Shqipe Pantina, ka treguar për Gazetën Blic se pse...
-
Lajm i mirë për juristët: Ministri Tahiri rritë numrin e noterëve
Ata që plotësojnë kushtet për noterë, do të kenë një mundësi të mirë për hapj...
-
Sekretari i AAK’së: Opozita të sqarohet pse se votoi mocionin për Rikalon
Në seancën e sotme të Kuvendit nuk ka kaluar mocioni për shkarkimin e ministr...
-
Misionit të kërkimit për zhdukjen e avionit MH370 i ka ardhur fundi
Boeing 777 i Malaysia Airlines humbi kontaktet nga toka në vitin 2014 për mos...
-
Kosova dhe Turqia dakordohen për vazhdim të bashkëpunimit në luftën kundër terrorizmit
Ministri i Punëve të Brendshme i Kosovës, Flamur Sefaj, ka pritur sot në taki...
-
Kosova dhe Katalonia s’janë njësoj
Rasti i Katalonisë, rajon ky i cili ka mbajtur referendumin me synimin e pava...
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn